Þörungavinnslan til fyrirmyndar í forvörnum Forsvarsmenn verksmiðjunnar taka við verðlaunagrip . Tryggingafélagið VÍS hefur gefið það út að Þörungaverksmiðjan á Reykhólum sé til fyrirmyndar í forvörnum árið 2010 . Auk verksmiðjunnar fá Bílson bílaverkstæði og Strætó bs. forvarnaverðlaunin sem afhent voru i fyrsta sinn sl. föstudag á sameiginlegri ráðstefnu félagsins og Vinnueftirlitsins um forvarnamál . Þörungavinnslan hlaut jafnframt nafnbótina fyrirmyndarfyrirtæki VÍS í öryggis - og forvarnamálum og fékk afhentan veglegan farandgrip til varðveislu næsta árið . Forvarnarverðlaun VÍS eru nú veitt í fyrsta skipti en þeim er ætlað að undirstrika mikilvægi þess að vinna skipulega að öryggis - og forvarnarmálum .